*APSTIPRINĀTS*

*ar Nacionālās elektronisko plašsaziņas līdzekļu*

*padomes 2019.gada 21.februāra lēmumu Nr.27*

Nacionālās elektronisko plašsaziņas līdzekļu padomes

konkursa **“Par 2019. gada Eiropas Parlamenta priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas”** nolikums

**I. Pamatnoteikumi**

* 1. Konkursu “Par 2019.gada Eiropas Parlamenta priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas”, turpmāk saukts – Konkurss, organizē Nacionālā elektronisko plašsaziņas līdzekļu padome, turpmāk saukta arī – Padome, adrese Rīgā, Doma laukumā 8A, LV–1939.
  2. Šis nolikums nosaka Konkursa organizēšanas un izvērtēšanas kārtību, turpmāk – Nolikums.
  3. Konkursa mērķis – **televīzijas priekšvēlēšanu raidījumu veidošana un pārraidīšana komerciālo elektronisko plašsaziņas līdzekļu televīzijas programmās un pieejamības nodrošināšana daudzplatformu vidē, lai atspoguļotu 2019.gada Eiropas Parlamenta vēlēšanu procesus Latvijā un Eiropā un veicinātu pēc iespējas plašāku vēlētāju aktivitāti un pilsonisko līdzdalību 2019.gada Eiropas Parlamenta vēlēšanās.**
  4. Konkursa finansējums ir **EUR 75 000,-** (septiņdesmit pieci tūkstoši *euro* un 00 *euro* centi), ieskaitot PVN 21%, kuru Padome konkursa kārtībā nodod Latvijā reģistrētiem komerciālajiem elektroniskajiem plašsaziņas līdzekļiem, kas raida televīzijas programmas, un/vai producentiem vai producentu grupām, kuras ir noslēgušas vienošanos ar Latvijā reģistrētiem komerciālajiem elektroniskajiem plašsaziņas līdzekļiem, kas raida televīzijas programmas, par raidījumu raidīšanu to programmās Elektronisko plašsaziņas līdzekļu likuma (turpmāk arī – EPLL) 71.panta otrajā daļā noteiktajā kārtībā sabiedriskā pasūtījuma ietvaros.
  5. Finansējums piešķirts Padomei no valsts budžeta programmas 04.00.00 “Komerciālās televīzijas un radio” Priekšvēlēšanu aģitācijas likuma 10.panta pirmajā un otrajā daļā ietverto nosacījumu izpildes nodrošināšanai – 2019.gada Eiropas Parlamenta priekšvēlēšanu raidījumu veidošanai komerciālo elektronisko plašsaziņas līdzekļu televīzijas programmās.
  6. Finansējuma nodošana Konkursa uzvarētājam/uzvarētājiem tiek plānota šādā veidā:
* 70% avansa veidā pēc līgumu noslēgšanas, veicot maksājumu ne vēlāk kā 10 (desmit) dienu laikā pēc līguma noslēgšanas;
* 30%, izpildot līguma saistības (parakstot līguma saistību izpildes aktu).
  1. Raidījumi veidojami saskaņā ar raidījumu raidīšanas laikā spēkā esošiem normatīvajiem aktiem, sabiedriskā pasūtījuma uzdevumiem, atbilstoši sabiedriskā pasūtījuma līdzekļu izlietojuma principiem un Padomes izstrādātām vadlīnijām EPLL piemērošanai, veidojot ziņu, informatīvi dokumentālos un diskusiju raidījumus, it īpaši priekšvēlēšanu laikā, kas ir publicētas Padomes interneta vietnē <http://www.neplpadome.lv>, sadaļā “Normatīvie akti”, “Nozari regulējošie NEPLP lēmumi”.
  2. Sabiedriskā pasūtījuma uzdevumi ir noteikti Elektronisko plašsaziņas līdzekļu likuma 71.panta pirmajā daļā, Padomes izstrādātā nolikumā “Nolikums par sabiedriskā pasūtījuma veidošanas principiem”[[1]](#footnote-1), kā arī atbilstoši EPLL 71.panta trešās daļas noteikumiem raidījumu satura veidošanai paredzēto līdzekļu izlietojuma principi un struktūra ir noteikti Padomes izstrādātā nolikumā “Nolikums par sabiedriskā pasūtījuma līdzekļu izlietojuma principiem”[[2]](#footnote-2).
  3. Konkursa uzdevums ir veikt pretendentu iesniegto piedāvājumu izvērtēšanu un izvēlēties priekšvēlēšanu raidījumu veidošanai un pārraidīšanai piemērotāko/-os kandidātu/-us. Konkursa komisija var atzīt pretendentu par uzvarētāju daļā no iesniegtā piedāvājuma.
  4. Konkursa uzvarētājs atbilstoši EPLL 71.panta otrās daļas noteikumiem pastāvīgi nodrošina nošķirtu raidlaika un finanšu uzskaiti programmu daļai, kura tiek veidota sabiedriskā pasūtījuma ietvaros un programmu daļai, kura netiek veidota sabiedriskā pasūtījuma ietvaros.
  5. Ja Pretendents Konkursa uzvaras gadījumā nenodrošina raidījuma/-u atbilstību EPLL regulējumam (tajā skaitā 71.panta pirmajā daļā noteiktiem sabiedriskā pasūtījuma uzdevumiem), Nolikumam par sabiedriskā pasūtījuma veidošanas principiem, Nolikumam par sabiedriskā pasūtījuma līdzekļu izlietojuma principiem un Padomes izstrādātām vadlīnijām EPLL piemērošanai, veidojot ziņu, informatīvi dokumentālos un diskusiju raidījumus, it īpaši priekšvēlēšanu laikā, Padome var neizmaksāt pilnu Konkursa ietvaros raidījuma/-u veidošanai paredzēto finansējuma summu.
  6. Konkurss tiek izsludināts un ar tā Nolikumu var iepazīties no 2019.gada 22.februāra Padomes mājaslapā <http://www.neplpadome.lv>, sadaļā “Komerciālās televīzijas”, “Izsludinātie konkursi”.
  7. Piesakoties konkursam un apzinoties savu personas datu apstrādes leģitīmo mērķi – nepieciešamību pieteikties konkursā “Par 2019.gada Eiropas Parlamenta priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas”, pretendents piekrīt konkursa pieteikumā norādīto personas datu nonākšanai Nacionālās elektronisko plašsaziņas līdzekļu padomes rīcībā. Pretendentu iesniegtie piedāvājumi (tostarp personas dati) tiks uzglabāti Nacionālās elektroniskās plašsaziņas līdzekļu padomes lietvedībā desmit gadus pēc konkursa beigām,ievērojot personas datu aizsardzību regulējošo normatīvo aktu prasības.

**II.** **Konkursa komisija**

* 1. Komisijas sastāvu veido Padomes locekļi.
  2. Komisija savu darbu var veikt un lēmumus pieņemt, tās darbā piedaloties vismaz 3 (trīs) Padomes locekļiem.

**III. Dalība konkursā un konkursa termiņi**

* 1. Piedalīšanās Konkursā ir pretendentu brīvas gribas izpausme.
  2. Visiem pretendentiem tiek radītas vienādas iespējas sacensties par 2019.gada Eiropas Parlamenta priekšvēlēšanu raidījumu veidošanu un pārraidīšanu komerciālo elektronisko plašsaziņas līdzekļu televīzijas programmās un pieejamības nodrošināšanu daudzplatformu vidē.
  3. Konkursā tiek pieņemti piedāvājumi no:
* komerciālajiem elektroniskajiem plašsaziņas līdzekļiem, kas raida televīzijas programmas un ir reģistrēti Latvijā;
* producentiem vai producentu grupām, kas noslēgušas vienošanos par raidlaiku ar komerciālajiem elektroniskajiem plašsaziņas līdzekļiem, kas raida televīzijas programmas un ir reģistrēti Latvijā.
  1. Pēc konkursa izsludināšanas notiek pretendentu piedāvājumu pieņemšana līdz **2019.gada 18.martam**, **plkst. 16.00**, Rīgā, Doma laukumā 8A, LV–1939. Piedāvājumu pieņemšana notiek darba dienās, laikā no plkst. 9.00–17.00.
  2. Piedāvājumus var iesniegt personīgi vai nosūtīt pa pastu (jābūt nogādātam 3.4. apakšpunktā norādītajā adresē 3.4. apakšpunktā noteiktajā termiņā).
  3. Pretendents var mainīt vai atsaukt savu piedāvājumu pirms piedāvājuma iesniegšanas termiņa beigām.
  4. Piedāvājumi, kas iesniegti pēc 3.4. apakšpunktā noteiktā termiņa, neatvērti tiks atdoti vai nosūti ierakstītā pasta sūtījumā iesniedzējam vai iznīcināti, ja nebūs norādīta pasta sūtījuma atpakaļadrese.
  5. Padome atver pretendentu iesniegtās aploksnes slēgtā Padomes sēdē ne vēlāk kā **2019.gada 28.martā** Padomes telpās.
  6. Pretendentu izvērtēšana un lēmuma pieņemšana notiek ne vēlāk kā **līdz 2019.gada 08.aprīlim**.
  7. Uzziņas, zvanot pa tālruni +371 67221848 vai rakstot uz e-pastu [neplpadome@neplpadome.lv](mailto:neplpadome@neplpadome.lv).

**IV. Konkursa priekšmets**

* 1. Konkursa priekšmets – televīzijas priekšvēlēšanu raidījumu veidošana un pārraidīšana komerciālo elektronisko plašsaziņas līdzekļu televīzijas programmās un pieejamības nodrošināšana daudzplatformu vidē, lai atspoguļotu 2019.gada Eiropas Parlamenta vēlēšanu procesus Latvijā un Eiropā un veicinātu pēc iespējas plašāku vēlētāju aktivitāti un pilsonisko līdzdalību 2019.gada Eiropas Parlamenta vēlēšanās.
  2. Priekšvēlēšanu raidījumi tiek veidoti to pārraidīšanai Latvijas teritorijā, aptverot valsts teritorijas lielāko daļu, lai nodrošinātu priekšvēlēšanu raidījumu pieejamību lielākajai daļai Latvijas iedzīvotāju.
  3. Lai sasniegtu pēc iespējas lielāku skatītāju auditoriju, jānodrošina priekšvēlēšanu raidījumu izplatīšana un pašreklāma arī citās mediju lietotājiem pieejamās platformās (piemēram, pakalpojums pēc pieprasījuma, internets, sociālie tīkli u.c.).
  4. Priekšvēlēšanu raidījumi tiek veidoti tā, lai šo raidījumu plānotā mērķauditorija būtu pēc iespējas plašāka, pārstāvot dažādas sabiedrības grupas un intereses (dažāda vecuma, dzimuma, tautības Latvijas Republikas pilsoņi), raidījumi tiek veidoti valsts valodā.
  5. Piedāvājums var tikt iesniegts tikai par visu Konkursam paredzēto finansējumu.
  6. Televīzijas priekšvēlēšanu raidījumi tiek veidoti izplatīšanai zemes apraides, satelīta, kabeļu, interneta un citās raidīšanas platformās laika posmā **no 2019.gada 24.aprīļa līdz 2019.gada 23.maijam**.
  7. Elektroniskais plašsaziņas līdzeklis nosaka priekšvēlēšanu raidījumu norises kārtību un šo kārtību savlaicīgi publisko.
  8. Ņemot vērā, ka atbilstoši šim nolikumam priekšvēlēšanu raidījumi ir uzskatāmi par sabiedriskā pasūtījuma daļu, iesniegtais piedāvājums nedrīkst būt pretrunā ar EPLL 71.pantā noteiktajiem sabiedriskā pasūtījuma uzdevumiem, Nolikumam par sabiedriskā pasūtījuma veidošanas principiem (04.10.2012.), kā arī Padomes izstrādātām vadlīnijām EPLL piemērošanai, veidojot ziņu, informatīvi dokumentālos un diskusiju raidījumus, it īpaši priekšvēlēšanu laikā. (Atrodami Padomes interneta vietnē sadaļā “Normatīvie akti”, “Nozari regulējošie NEPLP lēmumi”: <http://neplpadome.lv/lv/sakums/normativie-akti/nozari-regulejosie-neplp-lemumi.html>).

**V. Piedāvājuma iesniegšanas kārtība un atvēršana**

* 1. Pretendentu iesniedzamā piedāvājuma sastāvs:
     1. Pretendenta iesniegums dalībai Konkursā, aizpildot Nolikuma pielikumā pievienoto veidlapu.
     2. Valsts ieņēmumu dienesta izziņa, kas izdota pēc 2019.gada 21.februāra un apliecina, ka pretendentam nav nodokļu parādu, tajā skaitā valsts sociālās apdrošināšanas iemaksu parādi, kas kopsummā pārsniedz 150,00 *euro*.
     3. Piedāvājums, pievienojot šādu informāciju, informāciju apliecinošus dokumentus un materiālus:
        1. priekšvēlēšanu raidījumu saturiskā koncepcija;
        2. informācija par to, kā tiks nodrošināta raidījumu kvalitātes un atbilstības sabiedriskā pasūtījuma uzdevumiem un principiem izvērtēšana;
        3. informācija par to, kā tiks nodrošināta atgriezeniskā saite no skatītājiem;
        4. maksimālās auditorijas sasniegšanas koncepcija, ietverot apraides platformas un citus auditorijas sasniegšanas veidus daudzplatformu vidē, pievienojot vienošanās ar sadarbības partneriem apliecinātas kopijas;
        5. informācija un/vai vizuālie piemēri, kas atspoguļo vizuālo (grafisko) raidījumu noformējumu;
        6. detalizēts plānotais piešķirtā finansējuma izlietošanas apraksts (tāme);
        7. pieredzes apraksts, īstenojot komerciālajai televīzijai deleģēto sabiedriskā pasūtījuma daļu, ja tāda ir;
        8. 2017.gada pārskats un 2018.gada operatīvā bilance (finansiālā kapacitāte);
        9. tehniskā nodrošinājuma apraksts;
        10. producentiem vai producentu grupām jāiesniedz arī vienošanās par raidlaiku ar komerciālajiem elektroniskajiem plašsaziņas līdzekļiem, kas raida televīzijas programmas un ir reģistrēti Latvijā, apliecināta kopija.
     4. Kopā ar piedāvājumu papīra formātā pretendentam piedāvājums jāiesniedz arī elektroniskā veidā (piemēram, izmantojot USB zibatmiņas ierīci).
  2. Pretendents ir tiesīgs iesniegt citus dokumentus un materiālus, kurus uzskata par nepieciešamiem savas atbilstības apliecināšanai.
  3. Iesniegtais pieteikums pretendentam atpakaļ netiek izsniegts, izņemot konkursa nolikuma 3.7.punktā minētajā gadījumā.
  4. Piedāvājumu noformēšanas un iesniegšanas prasības:
     1. Piedāvājuma dokumentiem jābūt valsts valodā.
     2. Visi šī nolikuma V nodaļas 5.1. punktā noteiktie dokumenti jāiesniedz minētajā secībā, sanumurējot un cauršujot lapas, ievietojot visu slēgtā aploksnē.
     3. Uz aploksnes jābūt norādei: *Nacionālās elektronisko plašsaziņas līdzekļu padomes konkursam “Par 2019.gada Eiropas Parlamenta priekšvēlēšanu raidījumu veidošanu elektroniskajos plašsaziņas līdzekļos, kas raida televīzijas programmas”*.
  5. Piedāvājumu atvēršanas kārtība: Padome atver pretendentu piedāvājumus to iesniegšanas secībā, pārliecinoties, ka iesniegts 5.1. punktā minētais, un Padomes locekļi parakstās uz iesniegtajiem piedāvājumiem. Ja nav iesniegts Nolikuma 5.1. punktā minētais, Padome izvērtē nepieciešamību aicināt attiecīgo pretendentu iesniegt nepieciešamo iztrūkstošo informāciju piedāvājuma izvērtēšanai, nosakot iesniegšanas termiņu.

**VI. Piedāvājumu izskatīšana un novērtēšana**

* 1. Padome izvērtē pretendenta iesniegtos dokumentus un materiālus (vai ir iesniegti visi Nolikuma 5.1. punktā uzskaitītie dokumenti).
  2. Konstatējot, ka ir iesniegti visi Nolikuma 5.1. punktā minētie dokumenti, Padome vērtē pretendenta piedāvājuma kvalitāti atbilstoši šādiem kritērijiem (iekavās norādīts maksimāli iegūstamo punktu skaits par katru no kritērijiem):
     1. priekšvēlēšanu raidījumu saturiskā koncepcija, ietverot pamatojumu par raidījuma atbilstību sabiedriskā pasūtījuma mērķiem, raidījuma izklāstu, izmantoto žanru atbilstības pamatojumu; kritērijus raidījumu veidotāju kvalifikācijas atlasei; pasākumu aprakstu, kā tiks izvērtēti veidotie priekšvēlēšanu raidījumi (20 punkti);
     2. sasniedzamā auditorija – prognozētais auditorijas apjoms; kā tiks veidota atgriezeniskā saite ar auditoriju (pasākumi, kādi tiks realizēti katra raidījuma atgriezeniskās saites nodrošināšanai ar auditoriju sociālajos tīklos, interneta medijos vai kādā citā formā); informāciju par raidījuma/-u pieejamību dažādās mediju platformās (20 punkti);
     3. priekšvēlēšanu raidījumu vizuālais (grafiskais) piedāvājums (10 punkti);
     4. pieredze, īstenojot komerciālajai televīzijai deleģēto sabiedriskā pasūtījuma daļu (10 punkti);
     5. finansiālā kapacitāte (5 punkti);
     6. plānotais finansējuma izlietošanas plāns – detalizēta tāme (10 punkti);
     7. tehniskais nodrošinājums (5 punkti).
  3. Padome piedāvājumu novērtēšanas ietvaros aicinās Pretendentus piedalīties Padomes sēdē, lai pārrunātu katra Pretendenta piedāvājumu. Par ierašanās laiku katram Pretendentam tiks paziņots individuāli.
  4. Konkursa uzvarētāji tiek noteikti ar Padomes balsojumu, pamatojoties uz pretendenta vērtējumā iegūto vidējo punktu skaitu (Padomes locekļu vērtējumu summa, dalīta ar to Padomes locekļu skaitu, kas piedalās vērtēšanā).
  5. Noraidītajiem pretendentiem tiek nosūtīts rakstisks paziņojums par noraidījumu.

**VII. Konkursa rezultāti**

* 1. Padome ir tiesīga piešķirt uzvaru Konkursā vienam vai vairākiem Konkursa dalībniekiem, lemjot par noteiktas Piedāvājuma daļas īstenošanu Konkursa ietvaros.
  2. Padome ir tiesīga nepiešķirt uzvaru Konkursā nevienam Konkursa dalībniekam.
  3. Konkursa rezultāti dalībniekiem tiek paziņoti rakstveidā.
  4. Pretendentam/-iem, kas uzvarējis/-uši Konkursā, pēc Konkursa norises un nekavējoties pēc lēmuma pieņemšanas par uzvaru Konkursā tiek paziņots telefoniski.
  5. Ar katru konkursa uzvarētāju Padome 10 (desmit) darba dienu laikā noslēdz līgumu par Eiropas Parlamenta priekšvēlēšanu raidījumu veidošanu 2019.gadā atbilstoši EPLL noteiktajam, Nolikuma noteikumiem un iesniegtajam piedāvājumam.
  6. Padomes lēmumu par Konkursa rezultātiem viena mēneša laikā var pārsūdzēt Administratīvās rajona tiesas Rīgas tiesu namā Baldones ielā 1A, Rīgā likumā noteiktajā kārtībā.

*Pielikums 2019. gada 21.februāra*

*Nacionālās elektronisko plašsaziņas līdzekļu padomes konkursa*

*„Par 2019. gada Eiropas Parlamenta priekšvēlēšanu raidījumu veidošanu*

*elektroniskajos plašsaziņas līdzekļos, kas raida televīzijas programmas” nolikumam*

Nacionālajai elektronisko plašsaziņas līdzekļu padomei

IESNIEGUMS DALĪBAI KONKURSĀ

**„Par 2019. gada Eiropas Parlamenta priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas”**

Saskaņā ar konkursa nolikumu, es, apakšā parakstījies/-usies apliecinu, ka:

1. *<pretendenta nosaukums>* (turpmāk – pretendents) piekrīt konkursa nolikuma noteikumiem un garantē nolikuma prasību izpildi. Konkursa nolikums ir skaidrs un saprotams;
2. visas piedāvājumā sniegtās ziņas par pretendentu un piedāvāto pakalpojumu ir patiesas;
3. iesniegumam pievienotie dokumenti veido šo piedāvājumu.

|  |  |  |  |  |  |  |
| --- | --- | --- | --- | --- | --- | --- |
| Pretendenta nosaukums: | | |  | | | |
| Juridiskā adrese: | | |  | | | |
| Bankas rekvizīti: | | |  | | | |
|  | | |  | | | |
| Kontaktpersona: | | |  | | | |
|  | | | (Vārds, uzvārds, amats) | | | |
| Telefons: | |  | | Fakss: | |  |
| e-pasta adrese: | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |
| Datums: |  | | | |  | |
| Pretendenta/pretendenta vadītāja vai tā pilnvarotās personas paraksts, paraksta atšifrējums. | | | | |  | |

1. Nolikums par sabiedriskā pasūtījuma veidošanas principiem (04.10.2012.). Pieejams: <https://neplpadome.lv/lv/assets/documents/Lemumi/Nolikums%20par%20sabiedrisk%C4%81%20pas%C5%ABt%C4%ABjuma%20veido%C5%A1anas%20principiem.pdf> [↑](#footnote-ref-1)
2. Nolikums par sabiedriskā pasūtījuma līdzekļu izlietojuma principiem (04.08.2016.). Pieejams: <https://neplpadome.lv/lv/assets/documents/Lemumi/04.08.2016_nolikums_par_SP_lidzeklu_izlietojuma_principiem.pdf> [↑](#footnote-ref-2)